text: Lange køer forsinker weekendtrængende bilister
  18 marts 2016 kl. 17.50
  Bilisterne på vej hjem på weekend må forvente ekstra køretid, hvis de skal omkring Kolding, hvor der er kø efter en ulykke tidligere på dagen.
  Tidligere fredag skete der en ulykke på motorvej E45 fra Skærup mod Kolding mellem motorvejskryds Kolding og Kolding Ø i sydgående retning.
  - Tre biler kørte sammen. Der skete ikke nogen alvorlig personskade, siger Hans Hoffensetz fra Sydøstjyllands Politi til TV SYD.
  Oprydningsarbejdet er nu afsluttet, og alle vejbaner er genåbnet.
  Ulykken betyder dog, at der er lange kødannelser ved ulykkesstedet. Både E20 fra Fredericia og mod ulykkesstedet og E45 fra Vinding og mod ulykkesstedet er der kilometerlange køer.
  Vejdirektoratet oplyser, at de forventer, der er normal trafik igen om en times tid.
  